Fis-17 ta' Ġunju 2016, il-Kunsill estenda l- miżuri restrittivi b'reazzjoni għall- annessjoni illegali tal-Krimea u Sevastopol mir-Russja sat-23 ta' Ġunju 2017 Il-miżuri japplikaw għal persuni tal-UE u kumpaniji bbażati fl-UE. Huma limitati għat-territorju tal-Krimea u Sevastopol. Is-sanzjonijiet jinkludu projbizzjonijiet fuq: l-importazzjoni ta' prodotti li joriġinaw fil-Krimea jew f'Sevastopol lejn l-UE; fil-Krimea jew f'Sevastopol, li jfisser li la l-Ewropej u lanqas kumpaniji bbażati fl-UE ma jistgħu jixtru proprjetà jew entitajiet fil-Krimea, jiffinanzjaw kumpaniji tal-Krimea jew jipprovdu servizzi relatati; servizzi turistiċi fil-Krimea jew f'Sevastopol, b'mod partikolari bastimenti tal-kruċiera Ewropej, ma jistgħux jidħlu f'portijiet fil-peniżola tal-Krimea, ħlief f'każ ta' emerġenza; l-esportazzjoni ta' ċerti prodotti u teknoloġija lil kumpaniji tal-Krimea jew għal użu fil-Krimea fis- setturi tat-trasport, it-telekomunikazzjoni u l-enerġija u marbuta mat-tfittxija, l-esplorazzjoni u l-produzzjoni ta' żejt, gass u riżorsi minerali . Lanqas ma jistgħu jingħataw servizzi ta' għajnuna teknika, senserija, bini jew inġinerija marbutin mal-infrastruttura f'dawn is-setturi. Kif tgħid id-dikjarazzjoni mir-Rappreżentant Għoli għall-Affarijiet Barranin u l-Politika ta' Sigurtà f'isem l-UE fit-13 ta' Marzu 2016, l-UE tkompli tikkundanna l- annessjoni illegali tal-Krimea u Sevastopol mill-Federazzjoni Russa u għadha ddedikata li timplimenta b'mod sħiħ il-politika tagħha li ma tirrikonoxxix din l-annessjoni. Il-politika ta' nonrikonoxximent tal-UE għall-Krimea u Sevastopol (SEAE) Dikjarazzjoni mir-Rappreżentant Għoli f'isem l-UE dwar il-Krimea tat-13 ta' Marzu 2016 Ħarsa Ġenerali lejn il-miżuri restrittivi tal-UE b'rispons għall-kriżi fl-Ukraina Ara l-paġna tal-laqgħa